💜💜සිංහල පරිවර්තනය : සුලෝචනා ජයකොඩි💜💜
"විවාදය", දවල් 2ට සජීවීව!
ඔව්, මම ඇවිත් ඉන්නෙ.
දැන් ඇතුලට යනවා.
මමත් දැන් ආවේ. අපි වැඩේ පටන් ගමු.
"ජාතියේ බෑණා" විදියට ප්‍රසිද්ධ නළු කන්ග් ඉයුන් සොක්,
උසස් පෙළ ශිෂ්‍යාවක් ලිංගික අතවර සහ පහරදීම් සම්බන්ධයෙන්
නඩු දාපු නිසා දැන් ලොකු ආන්දෝලනයක් ඇති වෙලා තියෙනවා.
මිස්ටර් කන්ග්! ඔබ මේ ලිංගික අතවර චෝදනා පිළිගන්නවද?
එයා බාලවයස්කාරියක් කියලා දැනන් හිටියද?
ඔබ මීට කලින් එයාව හම්බෙලා නැද්ද? මිස්ටර් කන්ග්!
ඔබ ඒක පිළිගන්නවද?
මේක මහා විහිළුවක් නීතිඥ හ්වං. ඇයි යූ ජොන්ග් උසාවි යන්න ඕන?
අපි එයාගෙ වීඩියෝ සාක්ෂිය රෙකෝඩ් කරානේ.
කන්ග් ඉයුන් සොක් කියන ඒ කාලකන්නියා...
එයා ඉල්ලලා තියෙන්නේ යූ ජොන්ග් උසාවියට එන්න ඕන කියලා. එයා වීඩියෝ සාක්ෂිය පිළිගන්නෙ නෑලු.
ඉතින් චෝදනා ලබන කෙනා ඉල්ලුවා කියලා වින්දිතයා උසාවි යන්න ඕනද?
යූ ජොන්ග් තාම ඉස්කෝලේ යන ළමයෙක්. මිනිහ ඉද්දි කොහොමද එයා සාක්ෂි දෙන්නේ?
මම තිරයක් දාලා ආවරණය කරන්න කියලා ඉල්ලීමක් කළා, ඒක ලෑස්ති කරලා තියෙන්නේ.
ඒ වගේම එයා යන්නේ විනිසුරුවරුන්ගේ පුද්ගලික දොරටුවෙන්,
ඒ නිසා උසාවියේදි කන්ග් ඉයුන් සොක්ගේ මූණ දකින්න වෙන්නෙ නෑ.
මේ මොන වගේ නීතියක්ද...
හරිම අවුල් සහගතයි නේද?
ඒත් ඔයා වැටුනොත්,
යූ ජොන්ග් මොනවා කරන්නද?
අපි ශක්තිමත්. මිනිහගේ ජරා වැඩවලින් අපිව නවත්තන්න බෑ.
අපි ඒක එයාට පෙන්නන්න ඕන. නේද?
යූ ජොන්ග්.
ඔයා ඇතුලෙද?
නීතිඥ හ්වං, මට ගෙදර යන්න ඕන.
අපි යමු.
ඔයා බය නැතුව සාක්ෂි දීලා හිත නිදහස් කරගත්ත ගමන්ම යමු.
බයවෙන්න දෙයක් නෑ. අපි පුරුදු වුණා වගේම කරමු.
නඩු විභාගය ඉවර වෙනකම්ම මම ඔයා ළඟින්ම ඉන්නවා,
ඒ නිසා ඔයාව බය කරන්න කාටවත් ඉඩ දෙන්න එපා.
මොකද අහන්න පුළුවන් හැම ප්‍රශ්නෙකටම අපි ලෑස්ති වෙලානේ ඉන්නේ.
ඔයාට තියෙන්නේ ඇත්ත කියන්න විතරයි.
අපි යමු.
නීතිඥ හ්වං.
ඔව්?
නෑ මොකුත් නෑ.
ගොඩක් ලිංගික අතවර නඩුවල, තියෙන එකම සාක්ෂිය එයාලගේ ප්‍රකාශය විතරයි.
වින්දිතයෙක් බොරුවට දූෂණය කළා කියලා හරි අතවර කළා කියලා හරි
බොරු චෝදනා කරලා, කෙනෙක්ව කොටු කරන්න හැදුවොත්?
හරස් ප්‍රශ්න අහන්නේ නැතුව, කොහොමද අපි ඒ සාක්ෂිය අභියෝගයට ලක් කරන්නේ?
බාලවයස්කාරයෙක් වුණ පලියට අපි ඒ සාක්ෂිය නිකම්ම පිළිගන්න ඕනද?
විත්තිකරුවෙකුට තමන් වෙනුවෙන් පෙනී සිටීමේ අයිතිය ආණ්ඩුක්‍රම ව්‍යවස්ථාවෙන් තහවුරු කරලා තියෙනවා.
නීතිමය පැත්තෙන් බැලුවම, මම හිතන්නේ මේ තීන්දුව හරි.
නීතිඥ යූන්, නීතිඥ ලී ගේ අදහසට ඔබ මොකද කියන්නේ?
සමාවෙන්න, මොකක්ද? නීතිඥ ලී මොකක්ද කිව්වේ?
විත්තිකරුට තමන් වෙනුවෙන් පෙනී සිටීමට තියෙන අයිතිය ගැන.
තමන් වෙනුවෙන් පෙනී සිටීමේ අයිතිය?
ඒක කොච්චර කම්මැලිද කියන්නේ මට අහන් ඉන්න බැරි වුණා.
නීතිඥ යූන්.
නීතිඥ යූන්, අද ඔබ මේ විවාදය එච්චර ගණන් ගන්නේ නෑ වගේ.
ආයේ අහලා බලන්නකෝ? මේ පාර මම අනිවාර්යයෙන්ම අහන් ඉන්නම්.
මහ පුදුම මනුස්සයෙක්නේ. කැමති නැද්ද? එහෙනම් මම එකක් අහන්නම්.
ඔව්. අහන්න.
නීතිඥ ලී, ඇයි ඔබ මෙතනට ආවේ?
මොකක්ද ඒකේ තේරුම?
යූටියුබ් එකේ වගේ තවත් බිස්නස් ටිකක් හොයාගන්නද මෙතනට ආවේ කියලා මම මේ බැලුවේ.
"දූෂණ නඩු දිනන හැටි." "ළමා අපචාර නඩුවලින් නිදහස් වෙන හැටි."
ලිංගික අපරාධ නඩුවලින් හොඳට හම්බ කරලා බිල්ඩිමකුත් ගත්තනේ.
ඉතින් ඇයි ටීවී එකට ඇවිත් දඟලන්නේ?
ආ, ණය වාරිකේ ගෙවාගන්න නේද.
පොලිය වැඩි වුණාද? අතේ සල්ලි හිඟද?
තමුන් කොහොමද මට ඔහොම කතා කරන්නේ, නීතිඥ යූන්?
ඔයත් කරන්නේ ඕකමනේ, නැද්ද?
උසාවිය ඇතුළේ වින්දිතයන්ට ඔය වගේ අපහාස කරලා,
බය කරලා හිතාමතාම පීඩනයක් දෙන්නේ ඔයානේ.
සෝල් නැගෙනහිර දිස්ත්‍රික් උසාවිය. නඩු අංක 2023 ගෝහාප් 452.
"ඔයාගේ සායේ ශුක්‍රාණු තිබුණා."
"ඒකෙන් ඔප්පු වෙන්නේ නැද්ද ඔයා යට ඇඳුම ගලවලා තිබුණා කියලා?"
සුවොන් දිස්ත්‍රික් උසාවිය. නඩු අංක 2024 ගෝහාප් 875.
"ඔයාගේ බොස් ඔයාව දූෂණය කරපු දවසට පහුවදා,"
"ඔයා වැඩට ගිහිල්ලා රෑ කෑමකටත් සහභාගී වෙලා තියෙනවා."
"දූෂණයට ලක්වුණ කෙනෙක් හැසිරෙන්නේ ඔහොමද?"
සෝල් දකුණු දිස්ත්‍රික් උසාවිය. නඩු අංක 2024 ගෝහාප් 1102.
"අතවරයට පස්සේ ඔයා විෂාදයට බෙහෙත් ගත්තනේ. ඉතින් ඇයි 911 කතා කළේ?"
"මැරෙන්න ඕන වුණේ නෑ නේද? ඔයා රඟපෑවා විතරයි නේද?"
විත්තිකරු වෙනුවෙන් පෙනී සිටීමේ අයිතිය පාවිච්චි කළා විතරයි, නේද?
නියමයි.
ලිංගික අතවරවලට ලක්වුණ අයගෙන් 80%කට වඩා
උසාවියේදී නැවතත් පීඩාවට පත්වෙනවා.
උසාවිය ඇතුළේ සිද්ධ වෙන ඒ පීඩා කිරීම් නිසාම,
එයාලා නඩු අතහැරලා දානවා.
ආණ්ඩුක්‍රම ව්‍යවස්ථාවෙන් දීපු තීන්දුවේ ප්‍රතිඵලය ඕකයි.
"ඔයා කැමති වුණා නේද? ඇයි දිව්වේ නැත්තේ? වින්දිතයෙක් කොහොමද හිනාවෙලා ඉන්නේ?"
ඔය වගේ විකාර කතා...
දැන් පොඩි ළමයින්ටත් උසාවියේදි අහන්න වෙලා තියෙනවා.
ඔච්චරයි.
යූ ජොන්ග්.
හරි, සාක්ෂිකාරිය.
සාක්ෂිකාරිය, ඔබ කියනවා ක්ලබ් අයිස් එකේදි විත්තිකරුව මුණගැහුණු දවසෙම,
ඔහුගේ ගෙදරදි ඔබට ලිංගික අතවර කරලා පහර දුන්නා කියලා,
ඒ වගේම සුව වෙන්න මාසයක් ගියා කියලා. ඒක හරිද?
දැනට ඔබ දීපු හැම සාක්ෂියක්ම සම්පූර්ණ ඇත්තද?
ඔව්. ඇයි එයාගේ ගෙදරට ගියේ?
ඔයා දන්නවනේ එයා එක්ක තනි වෙන්න වෙනවා කියලා?
ඔයා එයා එක්ක එකතු වෙන්න කැමැත්තෙන් නේද ගියේ?
එයා කිව්වේ එයාගේ ගෙදර පෙන්නන්නම් කියලා.
මම ඒක විශ්වාස කළා.
සාක්ෂිකාරිය, ඔබ කන්‍යාවක් නෙවෙයි නේද?
විරුද්ධයි ස්වාමීනි. මේ ප්‍රශ්නය නඩුවට අදාළ නෑ, ඒක අපහාස කිරීමක්.
සාක්ෂිකාරිය ප්‍රමාණවත් තරම් විරෝධය පෑවද කියලා දැනගන්නයි මේක අහන්නේ.
විරෝධතාව ප්‍රතික්ෂේප කරනවා. පිළිතුරු දෙන්න. ශික්...
මම හිතුවා වගේම මූ මහ ජරා මිනිහෙක්.
කලබල වෙන්න එපා.
සන්සුන්ව ඉන්න.
එයා මාව දූෂණය කරන වෙලාවේ,
මම ජීවිතේ බේරගන්න කියලා වැන්දා, මම පුළුවන් තරම් පොරබැදුවා.
මගේ තුවාල වල ෆොටෝ ඒකට සාක්ෂි දරයි.
ඔයා හොඳට කරා.
ගිය මාසේ ඇතුළත, කන්ග් ඉයුන් සොක්ගේ නඩුව හින්දා,
එයාව LnJ සහ හේයිල් එකට සම්බන්ධ කරලා ලිපි 378ක් පළවෙලා තියෙනවා.
ඒ වගේම හේයිල් එක ගැන අන්තර්ජාලයේ තියෙන විරෝධය 35%කින් වැඩි වෙලා.
ඇයි හැමතිස්සෙම ලිංගික අපරාධම පස්සෙ යන්නේ? LnJ එක කොහොමත් සල්ලි නාස්තියක්,
දැන් මේ වැඩෙන් අපි තවත් ප්‍රශ්න දාගන්නවා නේද?
එහෙනම් අපි මොනවද කරන්න ඕන, නිකන් බලන් ඉන්නද?
LnJ එක පටන් ගත්තේ අපරාධවලට ලක්වුණ කාන්තාවන්ට උදව් කරන්න.
ඔයාලට මතක ඇතිනේ, ඒක තීරණය කළේ මීට අවුරුදු දහයකට කලින්,
මේ අධ්‍යක්ෂ මණ්ඩලයේ පූර්ණ අනුමැතිය ඇතිව.
අනික, මේ ඔක්කොම ප්‍රශ්න එන්නේ කන්ග් ඉයුන් සොක්ගේ නඩුව නිසාමද?
මට පේන විදියට නම් මේ ඩොන්ග්සන් කෙමිකල් එකේ වංචාව වහගන්න කරපු වැඩක්.
එහෙම නැත්නම් වැකුම් ස්ටෙරිලයිසර් සමාගම නිදහස් කරපු එක නිසාද?
සීඊඕ කන්ග්...
පහුගිය දශකය ඇතුළත, හේයිල් එකෙන් LnJ එකට ඩොලර් මිලියන දහයකට වඩා යොදවලා තියෙනවා.
ඔබ මහජන සුබසාධන සමාගමක් ගැන ඔය විදියට කතා කරනවා නම්...
එහෙනම් මොකද? මම හිඟා කන්නද කියන්නේ?
ඔයාලා එක අතකින් අසරණ මිනිස්සුන්ව පීඩාවට පත් කරනවා නම්,
අනිත් අතින් එයාලගේ කඳුළු පිහදාන්න ඕන.
අපෙන් ලාභයක් නැති වෙන්න පුළුවන්, ඒත් මම නිසා දිගු කාලීනව ඔයාලගේ සල්ලි ඉතුරු වෙනවා.
ඒ විතරක් නෙවෙයි, මම ඔයාලගේ ප්‍රතිරූපයත් ආරක්ෂා කරනවා.
සමාජ වටිනාකම, මහජන සුබසාධනය, මානව හිමිකම්.
අපේ සමාජ වගකීම් දර්ශකය ඉහළ දාන්න LnJ තරම් උදව් වෙන වෙන සමාගමක් තියෙනවද?
කන්ග් ඉයුන් සොක්ගේ සමාගම S එන්ටර්ටේන්මන්ට් එක මිලදී ගන්නයි හදන්නේ.
හේයිල් එකටත් ඒකෙන් කොටසක් ලැබෙන්නයි තිබුණේ.
ඒත් ඔයාටයි ඔයාගේ ටීම් එකටයි පින් සිද්ධ වෙන්න, ඒ අයිතිය...
දැන් මියොන්ග්හාන් එකට යනවා. ඒ කන්ග් ඉයුන් සොක් වෙනුවෙන් පෙනී ඉන්න සමාගම.
LnJ එක නිසා අපිට කොච්චර සල්ලි ප්‍රමාණයක් නැති වුණාද කියලා ඔයා දන්නවද?
කන්ග් ඉයුන් සොක්ගේ නඩුව මේ තරම් පාඩුවක් විඳගන්න තරම් වටිනවද?
ඔව්. එයාගේ කොම්පැනිය අපිට කොරියාවේ එන්ටර්ටේන්මන්ට් ලෝකෙන් භාගයක් දුන්නත්,
මම කොහොමහරි මේ නඩුව භාරගන්නවා.
ඒ ඇයි?
මොකද ඒ මනුස්සයා...
මහ ජරා මිනිහෙක්.
මියොන්ග්හාන් ලවා කන්ග් ඉයුන් සොක්ගේ නඩුව දිනන එක නවත්තන්න.
නැත්නම් මම LnJ එකේ බජට් එකෙන් 50%ක් කපනවා.
ඒ ඔයා ඉන්න ඕන තැන නෙවෙයි.
ඔයාට වැරදිලා.
මේක තමයි මට ගැළපෙනම තැන.
දැන් අවුරුදු දහයක් වුණා.
ඔය විදියට කාලේ නාස්ති කරන එක නවත්තලා ආපහු එන්න කාලේ හරි නේද?
අවුරුදු දහයකට පස්සෙවත් ඔයා ඕක අතාරින්න පුරුදු වෙන්න ඕන අම්මේ.
අමතක කරන්න එපා. මම ඔයාව හැදුවේ හේයිල් එක බාරගන්න.
හැමදාම එකම තර්කය. හරිම මහන්සියි දැන්.
ඔය මොනවා කිව්වත්, ඔයා ඒ දේවල් හොඳට බලාගන්නවනේ.
LnJ එක පටන් අරන් දැන් අවුරුදු දහයක්.
මේ වගේ ප්‍රශ්න අපිට අලුත් දෙයක් නෙවෙයි.
ඉතින් මේකද ඔයාගේ අවුරුදු දහයක ප්‍රතිඵලය?
දැක්කනේ? මම කිව්වේ, මේ වගේ ඒවා අපිට ගාණක් නෑ.
ඉන්න, ඇතුළට යන්න කලින් ඔය ටික පිහදාගන්නෙවත් නැද්ද?
ඔයා හිතන්නේ එයාලා නිකන්ම පිහදාන්න පුළුවන් ජාතියේ එකක් ගැහුවා කියලද අම්මේ?
විත්තියේ හරස් ප්‍රශ්න විමසීම් ඉවරද?
නෑ ස්වාමීනි. මට අන්තිම තීරණාත්මක ප්‍රශ්නයක් තියෙනවා.
සාක්ෂිකාරිය.
දැනට ඔයා කියපු හැමදේම සම්පූර්ණ ඇත්තද?
ඔව්, ඇත්ත.
එහෙනම් මම මේක අහන්නම්.
සාක්ෂිකාරිය. ඔයාට විශ්වාසද ඔයා විත්තිකරුව ක්ලබ් එකේදි මුණගැහුණා කියලා?
ප්‍රශ්නයට පිළිතුරු දෙන්න.
ඔයා විත්තිකරුව ක්ලබ් අයිස් එකේදි මුණගැහුණද?
මේ තියෙන්නේ ක්ලබ් අයිස් එකේ එදා රෑ ඇතුල්වීමේ සීසීටීවී දර්ශන සහ ලොග් සටහන්.
මේ කිසිම දර්ශනයක...
හෝ ලොග් සටහනක සාක්ෂිකාරියගේ නමක් හෝ මූණක් බලාගන්න නෑ.
ඒ වගේම මේ දෙන්නා එකට හිටියා කියලා දැකපු එක සාක්ෂියක්වත් නෑ.
විරුද්ධයි ස්වාමීනි! මේ සාක්ෂි කලින් ඉදිරිපත් කළේ නෑ.
නීතිඥතුමා, කරුණාකරලා ඒවා සාක්ෂි විදියට ඉදිරිපත් කරන්න.
පැමිණිල්ලේ නීතිඥතුමිය, ඊළඟ නඩු වාරයේදී මේකට පිළිතුරු සපයන්න.
සාක්ෂිකාරිය.
ඔයා එයාව ක්ලබ් අයිස් එකේදි මුණගැහුණද නැද්ද?
ප්‍රශ්නයට පිළිතුරු දෙන්න සාක්ෂිකාරිය.
සාක්ෂිකාරිය.
උත්තර දෙන්න.
නෑ.
එහෙනම් උසාවියට කියන්න පුළුවන්ද ඔයා එයාව මුලින්ම කොහේදිද, කොහොමද මුණගැහුණේ කියලා?
සාක්ෂිකාරිය, ඔබ ප්‍රශ්නයට පිළිතුරු දෙන්න ඕන.
කොහොමද මුලින්ම විත්තිකරුව මුණගැහුණේ?
යූ ජොන්ග්.
මේ සාක්ෂිකාරිය මූලික පරීක්ෂණවල ඉඳලම බොරු ප්‍රකාශ කරලා තියෙන්නේ.
ඇය කිව්වා ප්‍රසිද්ධ නළුවෙක් ඇයට ලිංගික අතවර කරලා පහර දුන්නා කියලා.
අපිට තවත් කොහොමද ඇයගේ මේ පාර්ශ්වික සාක්ෂිය විශ්වාස කරන්නේ?
සාක්ෂිකාරිය, ඔබ කොහේදිද විත්තිකරුව මුණගැහුණේ?
මම කලින් කිව්වා වගේ, මම හොඳටම බීලයි හිටියේ,
ඒ නිසා මට මතකයක් නෑ.
ඔයා බීලා ඉන්නවා දැකලා, එයා හිතාමතාම ඔයා ළඟට එන්න ඇතිද?
එහෙම වෙන්න ඇති.
එයා මාව අඳුරගත්තේ නැති වෙන්න විදියක් නෑනේ.
ඒකෙන් හැමදේම පැහැදිලි වෙනවා.
එයා මුල ඉඳලම සල්ලි බලාගෙන නම් ආවේ...
ඒක පදනම් විරහිත සැකයක්.
නීතිඥතුමිය, ඔබට කතා කරන්න පුළුවන් උසාවියෙන් අවසර දුන්නම විතරයි.
ඉන්න.
මට දැන් යමක් මතක් වෙනවා.
එයාගේ කටහඬ.
අමරිකානෝ එකක් දෙන්න.
ජුන් හ්යොක්?
නීතිඥ යූන්.
හුඟ කාලෙකින් දැක්කේ! මොකද මෙහේ කරන්නේ?
මම කෙනෙක්ව හම්බවෙන්න ආවා.
ආටිකල් එකක් ලියනවද? මට කියන්න තිබුණනේ...
මේ පැත්තේ එනවා නම්.
හ්යුන් ජින් එක්ක වෙන් වුණා කියලා අපිත් එක්ක තරහ වෙන්න ඕන නෑනේ.
ඔයා හරි නපුරුයිනේ.
මම ටිකක් කාර්යබහුල වෙලා හිටියේ.
ඔයා අද ආයෙත් ලොකු වැඩක් කළා නේද. ඔයා හොඳින්ද?
මම හොඳින් නැත්තෙ ඇයි? චැනල්වලට හොඳ රේටින්ග්ස් ලැබෙනවා,
මිනිස්සුන්ට අල්ලගන්න අලුත් මාතෘකාවක් තියෙනවා, මමත් කැමතියි ප්‍රසිද්ධ වෙනවට.
ඉතින් කාටත් හොඳයිනේ.
හ්යුන් ජින් හොඳින් ඉන්නවා.
ඔයා දැනගන්න කැමති ඇති කියලා කිව්වේ.
අහන්න ලැබුණු එක සතුටක්. අපි වෙලාවක මොනවා හරි කමු.
මට සීඊඕ කන්ග්වත් හම්බවෙන්න ආසයි.
පොඩ්ඩක් ඉන්න.
5887 ද?
මට යන්න වෙනවා. මම කතා කරන්නම්.
මොකක්ද විස්තරේ?
ජුන් හ්යොක්, ඔයා ජෝ යූ ජොන්ග් ගැන නේද හොයන්නේ? එයා අපේ ළඟට ආපු කෙනෙක්.
පස්සේ කතා කරන්නම්.
යූන් නීතිඥතුමිය. ඔයා ආවද.
මේවා කන්ග් ඉයුන් සොක්ගේ ෆෑන්ස්ලා එවපු ඒවද?
ඔව්. ඕවා තියන්න. බලන්න ලස්සනයිනේ.
අපි කවදාවත් කන්ග් ඉයුන් සොක්ගේ කොණ්ඩේ යන ෆොටෝ එක ලීක් කළේ නෑ,
අනික අපි නෙවෙයි ඒක පෝස්ට් කළේ...
හැමෝම හොඳට වැඩ කරන්න. ඒක අපි නෙවෙයි.
ඔව්, මේ LnJ ලෝ ෆර්ම් එක.
ඔයා දිගටම මෙහෙම කළොත්,
ඔව්. අපිට නීතිමය පියවර ගන්න වෙනවා.
මට තේරෙනවා,
ඒත් ඔයාට ඔහොම අසාධාරණ වෙන්න බෑනේ...
ඔයා ආවද?
ඔව්.
උසාවියේ වැඩ කොහොමද? එපා වුණා.
ෂින් ජේ ආවම අපි ඒ ගැන කතා කරමු.
අදත් PDF කරන්න කමෙන්ට් තොගයක් තියෙනවා.
යූ ජොන්ග් ගැනද? නෑ, ඔයා ගැන.
ඔයා කන්ග් ඉයුන් සොක්ව පරාද්දලා.
ඇත්තමයි, ඔයා ගැන දාපු කමෙන්ට් ඊටත් වඩා දරුණුයි.
මට හරි ආඩම්බරයි.
යූ ජොන්ග්ගේ විස්තර මොකුත් ඔන්ලයින් ලීක් වෙලා නෑ නේද?
මම ඒ ගැන අවධානයෙන් ඉන්නේ.
කමිටු රැස්වීම කොහොමද? සුපුරුදු පරිදිම තමා.
මට බඩගිනියි.
අපි මොනවා හරි කමු. මොනවද කන්නේ?
රස කෑමක්.
මේ කෑම වලට වඩා හොඳ කෑමක් තියෙනවද? කවදාවත් නෑ.
මේක හරියට පොඩි කාලේ ඉස්කෝලේ ඇරිලා කන කෑම වගේම රහයි.
මම ස්ට්‍රෙස් වුණාම කන්න හිතෙන්නේ මේක විතරයි.
ඒත් ඇයි ජෝ යූ ජොන්ග් බොරු කියන්නේ?
ක්ලබ් එකකදි නෙවෙයි නම්, කොහේද? ඩේටින් ඇප් එකකින්ද? සෝෂල් මීඩියාවලින්ද?
නෑ, එහෙම නෙවෙයි.
එයාලා ෆෝන් එකත් චෙක් කළානේ.
පැමිණිලි පාර්ශවය කිව්වේ ඒකේ මුකුත් නෑ කියලා.
අනික යූ ජොන්ග් වචනයක්වත් කියන්නේ නෑනේ.
එයාලා හම්බවුණේ කොහේද කියලා හොයාගන්න බැරි වුණොත්,
කන්ග් ඉයුන් සොක් නිකන්ම නිදහස් වෙයි.
මම හිතුවේ ඔයා සැර කෑම කන්න කැමති නෑ කියලා.
මම හිතුවේ ඔයා ඩයට් කරනවා කියලා.
අවුරුදු 20ක් තිස්සේ මම කියව කියව හිටියා විතරයි කියලා ඔයා දන්නවනේ?
ඒකනේ. ඒක නිසානේ මම අවුරුදු 20ක් තිස්සේ හොඳ යාළුවෙක් වෙලා ඉන්නේ.
ඔයා නිසා මම කොලේජ් ගියාට පස්සේ ඩයට් කරලා නෑ.
මෙන්න, කන්න.
කොහොම වුණත්, පළවෙනි නඩුව පැරදුනොත්,
කන්ග් ඉයුන් සොක් පෙරළා නඩු දායි.
බොරු සාක්ෂි දීම, අසත්‍ය චෝදනා එල්ල වුණත් එයා කතා කරන්නේ නෑ.
මොකක්ද මේ වෙන්නේ?
මට හිතෙන්නේ ජුන් හ්යොක් යූ ජොන්ග් එක්ක කතා කරනවා කියලා.
ඔයා රිපෝටර් ලීව දැක්කද? ඔව්, මම එනකොට දැක්කා.
එයා හොඳින් ඉන්න පාටයි.
එයා හොඳින් ඇති.
ඉන්න, ඔයා මොකක්ද කිව්වේ?
ජුන් හ්යොක් යූ ජොන්ග් එක්ක කතා කරනවද?
මම දැක්කා එයාට කෝල් කරනවා. මම හිතන්නේ ඒකයි එයා මෙහෙ හිටියේ.
ඇයි ඔයා ගිහින් එයා එක්ක කතා කරන්නේ නැත්තේ? එයා මොනවා හරි දන්නවා ඇති.
මොකක්ද අවුල? මේක රස්සාවනේ.
ඔව්. අපි වෙන් වෙලා ගොඩක් කල්නේ. මම ගිහින් කතා කරන්නම්.
ඔයා එයාගේ නම්බරේ ඩිලීට් කළා නේද? මම එවන්නද?
ඔව්.
මම මොකද කරන්නේ? නඩුව ඉවරෙටම ඉවරයි.
සමහර විට දැන්වත් ඇත්ත කියන එක හොඳ ඇති...
ඒත් ඔයා දන්නවනේ මොකද වෙන්නේ කියලා.
මම ඇත්ත කිව්වොත්,
එයාලා මාව හොයාගෙන එයි.
මට බයයි.
රිපෝටර් ලී, මම දැන් මොකද කරන්නේ?
රෑ වැඩි නම් මම වෙන වෙලාවක එන්නම්.
ඇතුළට එන්න.
ඔයා හොඳින් ඉන්නවා වගේ.
ඔව්. මම සතුටින් ඉන්නවා.
මට උදව් කරන්න.
මම ආවේ ඒක කියන්න.
ඔයා ජෝ යූ ජොන්ග් එක්ක කතා කළා නේද?
මට හොයාගන්න බැරි වුණා යූ ජොන්ග් කොහොමද කන්ග් ඉයුන් සොක්ව හම්බුණේ කියලා.
එයා මොකටදෝ බය වෙලා, කතා කරන්නෙත් නෑ.
මෙහෙම ගියොත් කන්ග් ඉයුන් සොක්ට විරුද්ධ චෝදනා ඔප්පු කරන්න බැරි වෙයි.
ඔයා මොනවා හරි දන්නවා නේද?
ඔයා දන්න දේවල් විතරයි...
මමත් දන්නේ.
ජුන් හ්යොක්. අපි අවුරුදු හතක් එකට හිටියා.
ඔයා බොරු කියනකොට මම නොදැන ඉන්න විදියක් නෑනේ.
මට උදව් කරන්න. ප්ලීස්.
තව තේ ටිකක් ඕනද?
මම ඇත්ත කියන්නේ.
මට ජෝ යූ ජොන්ග්ව හම්බුණේ කන්ග් ඉයුන් සොක්ගේ කේස් එක නිසා. එච්චරයි.
එහෙනම් තව මොනවා හරි තියෙනවා.
ජෝ යූ ජොන්ග්ගේ පස්සේ ලොකු දෙයක් තියෙනවා.
මම මේක ප්‍රංශයෙන් ගෙනත් දුන්නා මතකද? නයිකි, ජයග්‍රහණයේ දෙවඟන.
ඒක... ඔයා කිව්වේ...
ඒකෙන් ඔයාට වාසනාව ගේනවා කියලා. ඔයා ඒක මෙතන තියන්නේ ලොකු නිව්ස් එකක් තියෙනකොටනේ.
ජනාධිපති අපේක්ෂකයාගේ අරමුදල් වංචාව වගේ.
අර රහස් දේශපාලන උපදේශකයා ගැන නිව්ස් එක දාද්දි වගේ.
මොකක්ද කාරණේ? ඔයා මොකක් ගැනද මේ හොයන්නේ?
ඔයා යන්න.
මගේ ඇස් දිහා බලලා කියන්න.
මොකක්ද ඒ?
ගණිකා වෘත්තිය සම්බන්ධ කේස් එකක්.
ගණිකා වෘත්තියක්?
ඔයා කියන්නේ යූ ජොන්ග්ට කන්ග් ඉයුන් සොක්ව හම්බුණේ එහෙමද?
එතකොට මේක නිකන්ම ගණිකා කේස් එකක් නෙවෙයි. මේක කොච්චර ලොකු එකක්ද?
මේක එළියට ආවොත්,
මුළු රටම කැළඹෙයි.
මොකක්? මට ඊට වඩා කියන්න බෑ. දැනට බෑ.
ඒකෙන් ඔයාටත් කරදරයක් වෙයි.
මම පොරොන්දු වෙනවා වෙලාව ආවම මුලින්ම ඔයාට කියනවා කියලා.
ඒත් දැන් නෙවෙයි.
ඔයා ගැන නම් හිතාගන්නත් බෑ.
ඔයා ළඟ ඇයි තාම මේක තියෙන්නේ?
ඔයාට පිස්සුද?
මම ඒ ගැන පසුතැවෙනවා. අපි වෙන් වුණ විදිය ගැන.
මම මෙහෙ එන්න තිබුණේ නෑ.
මේක වැරදියි. අපි ආයේ හම්බ නොවී ඉමු.
තව මොනවා කියන්නද?
මට ඔයාව මතක් වුණා.
මට පිස්සු.
මට පිස්සු හැදිලා.
ඇත්තමයි හ්යුන් ජින්. ඔයාට පිස්සු.
ඔයා රිපෝටර් ලීව හම්බුණාද?
ගණිකා කේස් එකක්?
ඒක වෙන්න ඇති යූ ජොන්ග් එයාලා හම්බවුණේ කොහේද කියලා නොකිව්වේ.
එයා බය වෙන්න ඇති ගණිකා කේස් එක එළියට එයි කියලා.
මේක අපේ නඩුවට පාඩුවක් වෙයි.
ඉතින් අපි දැන් මොකද කරන්නේ?
වෙනසක් නෑ. ජෝ යූ ජොන්ග් පැහැදිලිවම කිව්වනේ එයා කැමති වුණේ නෑ කියලා.
ගණිකා වෘත්තියෙන් මුණගැහුණ පළියට කෙනෙක්ව දූෂණය කරන්න පුළුවන්ද?
කොහොම වුණත් කේස් එක ලොකුයි වගේ.
ජුන් හ්යොක් පවා ඒක ගැන බය වෙලා වගේ හිටියේ.
ඉතින් ඔයා නිකන්ම ආවද?
ඔයා විහිළු කරනවද? නෑ ඉතින්.
මට හිතෙන්නේ යූ ජොන්ග්ට අමතරව එයාට තව කවුරුහරි ඉන්නවා කියලා.
යූ ජොන්ග් කතා කරන්නේ නැත්නම් අපි එයාලව හම්බවෙන්න ඕන.
ඒක නෙවෙයි,
වෙන මුකුත් වුණේ නෑ නේද?
ඔයා මොකක්ද අදහස් කළේ?
කමක් නෑ. නිකන් ඇහුවේ.
හොඳයි එහෙනම්. පරෙස්සමෙන් යන්න. ඒයි, ඉන්න!
ඇයි මෙච්චර පරක්කු? මොකක්?
අද ඔයාට නයිට් ෂිෆ්ට් නේද?
මම නිකන් ආවේ. ඔයා දන්නවනේ අද රෑ මොකක්ද කියලා.
ඉන්න. මම ඇඟ හෝදගෙන එන්නම්.
හ්යුන් ජින්! ඇයි?
මම ඔයාගේ ෆෝලික් ඇසිඩ් එකත් තිබ්බා. ඒක බොන්න.
ජය වේවා කන්ග් ඉයුන් සොක්! ජය වේවා කන්ග් ඉයුන් සොක්!
මිස්ටර් කන්ග්, මොන වගේ තීරණයක් ලැබෙයි කියලාද හිතන්නේ?
තීරණය ලැබෙන්න කලින් කොහොමද දැනෙන්නේ?
මම විශ්වාස කරනවා ඇත්ත ජය ගනී කියලා.
තීරණය අනුව ඉස්සරහට මොනවා කරන්නද හිතන් ඉන්නේ?
උසාවියට කියන්න අන්තිම වචනයක් තියෙනවද?
නඩු අංක 2025 ගෝහාප් 308.
විත්තිකරු කන්ග් ඉයුන් සොක්ට අදාළව, දැන් තීන්දුව ප්‍රකාශයට පත් කරනවා.
අන්න එයා එනවා! අන්න එයා එනවා!
මිස්ටර් කන්ග් ඉයුන් සොක් පළමු නඩුවෙන් නිදොස් කොට නිදහස් වුණා.
විත්තිකරුගේ නීතිඥවරයා විදියට, ඔබ මේ තීන්දුව පිළිගන්නවද?
අපි ආරංචි වුණා එයා අසත්‍ය චෝදනා සහ අපහාස කිරීම යටතේ පෙරළා නඩු දාන්න යනවා කියලා.
ඔබ දිගටම වින්දිතයා වෙනුවෙන් පෙනී ඉන්නවද?
"හයි ස්කූල් හනි ට්‍රැප්" කියන්නේ මේ දවස්වල හරි ප්‍රසිද්ධ දෙයක්.
ඔබ ඒ ගැන අහලා තියෙනවද?
ඔව්, මම අහලා තියෙනවා. ඔයා ලියපු ලිපියකින්.
ඒ වගේම ඔයා අහලා ඇතිනේ "කුණු රිපෝටර්" ගැනත්?
මම හිතන්නේ ඔයාට ඒක නිතර ඇහෙනවා ඇති.
මේක ශ්‍රේෂ්ඨාධිකරණය නෙවෙයිනේ. මේ පළවෙනි නඩුව විතරයි.
අපි බලමු කවුද බොරු කියන්නේ කියලා මේක ඉවරයක් වෙනකන් ගියාම.
ඇත්ත එළියට ආවම, ඒකට වන්දි ගෙවන්න සිද්ධ වෙයි.
මම හදවතින්ම ස්තූතිවන්ත වෙනවා උසාවියේ සාධාරණ තීන්දුවට.
කොහොම වුණත්, එක කෙනෙක්ගේ ද්වේශ සහගත බොරුවක් නිසා මට මගේ හැමදේම නැති වෙන්න ගියා.
මම බලාපොරොත්තු වෙනවා ආයේ කාටවත් මේ වගේ අසාධාරණයක් නොවෙයි කියලා,
මම දිගටම ආඩම්බරෙන් ජීවත් වෙනවා, අසාධාරණයට හිස නමන්නේ නැතුව.
ඒ වගේම මම මගේ ෆෑන්ස්ලට ස්තූති කරනවා මගේ ළඟින් හිටියට,
මම පොරොන්දු වෙනවා ඉස්සරහට හොඳ නිර්මාණවලින් ඒ ණය ගෙවනවා කියලා.
ඔබ ඇමතූ පාර්ශවය සම්බන්ධ කර ගත නොහැක.
බීප් හඬට පසු පණිවිඩයක් තබන්න.
එයා කෝල් එක ගන්නෙ නෑ.
මම ගිහින් එයා ගැන බලන්න ඕනෙ වගේ.
අපි එයාට පාඩුවෙ ඉන්න දෙමු.
පේන විදියට එයාට අද කාවවත් හම්බවෙන්න ඕනෙ නෑ වගේ.
එයාට පාඩුවෙ ඉන්න දීපන්.
ජෝ යූ ජොන්ග් දැනගන්න ඕනෙ තමන් කියපු බොරු වල විපාක.
ඒත් මිනිස්සු ඉන්නෙ හොඳ මතයක නෙමෙයි. පැමිණිලි පාර්ශවය ඇත්තටම ඇපීල් කරයිද?
එයාලා කරන්නෙ නැත්නම්, අපි ලවා කරවනවා.
ඇපීල් එකේ වැදගත්ම දේ...
යූ ජොන්ග් සහ කන්ග් ඉයුන් සොක් හම්බවුනේ කොහෙදිද කියලා ඔප්පු කරන එක.
අපිට ඒක ඔප්පු කරන්න බැරි වුනොත්, ඇපීල් කරලා වැඩක් නෑ.
ඊට පස්සෙ වාර්තාකරු ලී ගෙන් මොකක් හරි ආරංචියක් ආවද?
එහෙනම් වෙන කරන්න දෙයක් නෑ. ඊළඟ ප්ලෑන් එකට යමු.
චොන්ග්ඩම් නිව් පෙයාර්.
SH.
අත්සන් කරපු බිල් එක කෝ? ඩිරෙක්ටර් කිව්වා ඒක නැති වුනා කියලා.
සාමාන්‍යයෙන් අපිට මෙතන ඉඳන් බිල යවන්න ඕනෙ නෑනෙ.
උඹ එයාලට කොන්ඩම් ගෙනත් දෙන්න ඕනෙ නම්, බාර් එකේ බිල ගැන ඔච්චර හිතන්නෙ මොකද?
ඒකනේ කියන්නෙ. මම කැමතියි එයාලා යන ගමන් බිල ගෙවලා යනවා නම්.
ජූලි 12.
SH...
ජූලි 12 කියල ෂුවර්ද?
අනේ දෙවියනේ. මම මොකද කරන්නෙ?
ඒක අල්ලපු ගෙදර වෙන්න ඇති. සොරි. සොන් හ්වා, ඔයාව හම්බවෙන්න කෙනෙක් ඇවිත්.
පරාජිත කණ්ඩායමට සැනසිලි බීමක්.
මාරයිනේ. පැරදුණු සොල්දාදුවෙක්ට උතුමාණන්ගෙන් මත්පැන් වීදුරුවක්.
ඇපීල් කරනවා නේද?
අනික ඔයා දන්නවනෙ තත්වේ. ජෝ යූ ජොන්ග් සහයෝගය දෙන්නෙ නෑ,
එයාගෙ සාක්ෂිවල ගොඩක් අඩුපාඩු තියෙනවා.
මම ඒවා හදන්නම්.
මගෙ බොස් දැනටමත් මට කියනවා කේස් එක අතාරින්න කියලා.
මට පුළුවන් එයා එක්ක කතා කරලා ඒක ගොඩ දාන්න.
කොහොම වුනත්, ඔයා කොච්චර කල් මේ පුණ්‍ය වැඩේ කරගෙන යන්නද කල්පනාව?
ඔයා කොරියාවෙ ලොකුම සමාගමේ උරුමක්කාරයා, ඉතින් ඇයි මේ පොඩි ඔෆිස් එකක නාස්ති වෙන්නෙ?
ඕක නවත්තලා මාලිගාවට යන්න.
එතකොට ඔයා, මගේ මාලිගාවෙන් ඉඩක් වෙන් කරගන්න දඟලන ඔයා ගැන මොකද කියන්නෙ?
මම ඒකට මොකද කරන්න ඕනෙ, ප්‍රොසිකියුටර් ලී?
කොහොම වුනත්, මොනවා කළත් ඇපීල් කරන එක නම් හරියන වැඩක් නෙමෙයි.
කන්ග් ඉයුන් සොක් කියන්නෙ ආදරණීය තරුවක්. මේ තියෙන්නෙ කන්ග් ඉයුන් සොක්ගෙ ෆයිල් එක.
මහජන මතය අපිට ගොඩක් විරුද්ධයි. සුළඟ හමන අතට ගස් වැනෙන්න ඕනෙ.
නිකරුණේ බෙල්ල කපාගන්න මම කැමති නෑ. තේරුණාද?
මම ඒකත් වෙනස් කරන්නම්.
මොකක්?
සුළඟ හමන දිශාව. විරුද්ධ පැත්තට හමන එක වාසි පැත්තට හරවනවා.
මම කෑම මේසෙ ලෑස්ති කරන්නම්. ඔයාට තියෙන්නෙ කන්න විතරයි.
ඔයාලා මහ විහිළුකාරයොනේ.
ඔයාලට මම වාර්තාකරු ලී එක්ක කතා කරපු දේ ගැන ඔච්චර දැනගන්න ඕනෙ නම්,
ඇයි එයාගෙන්ම අහන්නෙ නැත්තෙ?
ඇයි මගේ පස්සෙන් එන්නෙ?
හරි එහෙනම්. මම වාර්තාකරු ලී ට කතා කරලා අහනවා මොකක්ද මේ සිද්ධිය කියලා.
ඔයාලා ඇත්තටම එයාගෙ යාළුවො නම්. ඔය ඇති.
ඔයාට කවදාවත් කරදරකාර පාරිභෝගිකයෝ මුණගැහිලා තියෙනවද?
අයිතිකාරයෝ ගැන මොකද? සල්ලි ගෙවන්න බෑ කියපු අය ඉදලා තියෙනවද?
හොඳට කල්පනා කරලා බලන්න.
නීතිඥයෙක්ව අඳුරගෙන හිටියට පාඩුවක් වෙන්නෙ නෑනේ?
හරි, කියන දෙයක් කියන්නකෝ. ඇයි මේ මෙහෙට ආවේ?
ඔයා නිව්ස් දැක්කනෙ?
නළුවා කන්ග් ඉයුන් සොක් බාල වයස්කාර දරුවෙක් දූෂණය කිරීමේ චෝදනාවෙන් නිදහස් වුනා.
අපිට දැනගන්න ඕනෙ කන්ග් ඉයුන් සොක්ට අර ළමයව හම්බවුනේ කොහෙදිද කියලා.
ඕකා, කන්ග් ඉයුන් සොක්. ඌ තාම පරණ පුරුදු අතෑරලා නෑ.
ඔයා එයාව හම්බවෙලා තියෙනවද?
ගංග්නම් වල ඌ එක්ක නොහිටපු කෙල්ලෙක් ඉන්නවද?
ඕකා මහ ආසාවල් තියෙන පිස්සෙක්.
ඌ පස්සෙන් යන්නෙ පොඩි කෙල්ලොන්ගෙ විතරයි. කාලකන්නියා.
ඔයාටත් පුද්ගලිකව එහෙම දෙයක් වුනාද?
ඔයාට පුළුවන් නම් ඇපීල් එකේදි සාක්ෂි දෙන්න...
මිස්, මම ඉන්නෙ පරිවාස කාලේ, හරිද?
ඔයාට ඕනෙ මම ඇඟ විකුණුවා කියලා පිළිගන්නවටද? ඔයාට පිස්සුද?
අනික, ඔයාලට කවදාවත් කන්ග් ඉයුන් සොක්ව කොටු කරගන්න හම්බවෙන්නෙ නෑ.
මේ පේනවද?
ඔයාලා දන්නවද මට මෙහෙම වුනේ ඇයි කියලා? ඒ ඔක්කොම කන්ග් ඉයුන් සොක් නිසා.
මම ඩ්‍රග්ස් වලට මාට්ටු වුනාම, මම දන්න හැමෝගෙම නම් කිව්වා.
ඒත් කන්ග් ඉයුන් සොක්ගෙ නම විතරක් මගේ කටඋත්තරෙන් අතුරුදහන් වුනා.
මට පුදුමයි ඇයි කියලා.
කන්ග් ඉයුන් සොක්ට උදව් කරන්නෙ කවුද?
ඔයා දන්නවා නේද සොන් හ්වා? ඒකනෙ ඔයා වාර්තාකරු ලී ව හම්බවුනේ.
අර කෙල්ල, කන්ග් ඉයුන් සොක්ගෙ ගොදුර. එයාව නිකන් ඉන්න දෙන්න.
ඔයාලා නිසා එයාට ලොකු කරදරයක් වෙන්න පුළුවන්.
මට ඩොලර් 1200ක් ඕනෙ.
මගේ ගාන. ඔයාලා නිසා මගේ ඊළඟ කස්ටමර්ව මගහැරුණා.
පළවෙනි නඩුවේ තීන්දුව දැක්කනෙ?
යූ ජොන්ග් ට මේ වගේ අසාධාරණයක් වුනොත්, ඔයාට ඇත්තටම ඒක ප්‍රශ්නයක් නැද්ද?
ආයුබෝවන්.
එයාගෙ පුද්ගලික විස්තර එළියට ගියාද?
මේක විතරක් දෙන්න.
ඩොලර් 3.2 යි.
යූ මින්, අද ගෙදර එන්න එපා.
මොනවා වුනත්, අද ගෙදර එන්න එපා.
"හයි ස්කූල් හනි ට්‍රැප්" එක මේ දවස්වල හරි ජනප්‍රියයිනේ.
ඒ ගැන අහලා තියෙනවද?
ඔව්, මම අහලා තියෙනවා.
ඒත් මම ෂුවර් ඔයා "කුණු වාර්තාකරු" ගැනත් අහලා ඇති නේද?
මේක ශ්‍රේෂ්ඨාධිකරණය නෙමෙයි. මේ පළවෙනි නඩු වාරය විතරයි.
අපි බලමු කවුද බොරු කියන්නෙ කියලා, මේක ඉවරයක් වෙනකම්ම ගෙනිච්චම.
ඇත්ත එළියට ආවම, ඒකට වන්දි ගෙවන්න සිද්ධ වෙයි.
ඇතුලට එන්න.
මෙච්චර දුර ආවට ස්තූතියි.
මුලින්ම මොනවා හරි බොන්න දෙන්නද?
එපා, මට එපා.
අපි එහෙනම් පටන් ගමුද?
එක පාරකට එක ගානේද? නැත්නම් ඔක්කොම එක පාරද?
ඔයා කොහෙද මෙච්චර වෙලා හිටියෙ?
කෝ ඔයාගෙ ෆෝන් එක?
බැටරි බැස්සා...
කන්න. කන්න අප්පිරිය වුනත් කන්න.
මම පෝස්ට් අයින් කරවගත්තා. මම දිගටම ඒ ගැන අවධානයෙන් ඉන්නෙ,
ඔයාට බැනලා තියෙන හැමෝටම විරුද්ධව නඩු දානවා.
මට මැරෙන්න ඕනෙ.
ඇයි ඔයා මැරෙන්නෙ?
මරපන්, මැරෙන්න එපා. ඒකයි හිතන්න ඕනෙ. උන්ට රිදෙන්නත් එක්ක.
ඔයාව ගැටගහලා නම් ඉන්නෙ, හපන්න. කට වහලා නම් ඉන්නෙ, ඔළුවෙන් ගහන්න.
මැරෙන්න කාලේ නාස්ති කරන්න එපා, ජීවත් වෙන්නෙ කොහොමද කියලා බලන්න.
මම නම් කරන්නෙ ඒක.
ඔයාට කන්ග් ඉයුන් සොක්ව හම්බවුනේ එයා සල්ලි දීලා ඔයාව ගත්ත නිසාද?
මම දන්නවා ඔයා මේක දන්න බව, ඒත් බොරු කියන එකයි ඔහොම නොසැලකිලිමත් වෙන එකයි...
ලොකු වැරැද්දක්.
ඒත් ලැජ්ජා වෙන්න ඕනෙ එකා...
කන්ග් ඉයුන් සොක්, ඔයාව සල්ලි වලට ගත්ත මිනිහා.
ඔයාට වඩා උත්තර දෙන්න ඕනෙ අය...
ඒක කොච්චර භයානකද වැරදිද කියලා ඔයාට කියලා නොදුන්න වැඩිහිටියෝ.
අපි ඔයා වෙනුවෙන් අන්තිම වෙනකම්ම සටන් කරනවා.
ඒත්...
ඔයත් අපිට උදව් කරන්න පටන් ගන්න ඕනෙ.
මම කියන දේ තේරෙනවද?
හරි, හොඳයි. එහෙනම්...
මුලින්ම, ඔයාට මොනවා හරි කන්න ගේන්නම්.
ඉතින්, ජෝ යූ ජොන්ග් දැන් ඉන්නෙ ඔයාගෙ ගෙදරද?
ඔව්. මම එයා නිදාගන්නකම් ඉඳලා ආවේ.
මම මෙතන වැඩ ඉවර වුනාම, එයාගෙන් අහන්නම් කොහෙදිද කන්ග් ඉයුන් සොක්ව හම්බවුනේ කියලා.
එයා හොඳින්ද? කොහොම හොඳින් ඉන්නද? එයාට තාම අවුරුදු 18 යි.
නඩුව තිබ්බෙ ප්‍රසිද්ධියේ නෙමෙයිනේ,
එයාගෙ අනන්‍යතාවය එළිවෙන එක නවත්තන්න එයා කවදාවත් අපේ ඔෆිස් එකට ආවෙත් නෑ.
ඉතින් මොන වගේ කාලකන්නියෙක්ද එයාගෙ විස්තර එළියට දැම්මේ?
මොකක්?
කන්ග් ඉයුන් සොක්ව කුඩු කේස් එකකට ඇරෙස්ට් කළා?
අපේ දහවෙනි සංවත්සරේ තෑග්ග. ඔයා කැමතිද?
ඒත් මට ආරංචි වුනා පොලිසිය ආවම ලී සොන් හ්වා කට පියාගත්තා කියලා.
ඔව්, එහෙම තමයි පෙනුනේ.
ලොකු කෙනෙක් එයාට බලපෑම් කරන්න ඇති.
ඉතින්?
ඉතින්, මම ගියා පොලිස් ප්‍රධානියාව හම්බවෙන්න.
ඔයා අනිවාර්යයෙන්ම එයාව පහළට දැම්මා.
ඇපීල් එකට, අපි සටන් කරන්නෙ කුඩ්ඩෙක් එක්ක මිසක් ආදරණීය බෑණා එක්ක නෙමෙයි.
ඔයා හොටෙල් එකට යන්න. මම පොලිසියට යනවා.
පොලිසියට? ඒ මොකටද?
මන්දා. මම කන්ග් ඉයුන් සොක්ගෙන් ඔටෝග්‍රැෆ් එකක් ගන්නද?
එයා හිරේ ගියාට පස්සෙ ආයෙ බැරි වෙයිනේ, නේද?
ඔයා දන්නවද, සමහර වෙලාවට මට හිතෙනවා...
එයා අපේ හතුරෙක් නොවී යාළුවෙක් වුන එක කොච්චර දෙයක්ද කියලා.
මම හිතන්නෙ ෂින් ජේ ටත් එහෙම හිතෙන්න ඇති.
ඔයා ගැන, මගේ පස්සෙන් ආපු පිස්සාගෙ වැඩේ ඔයා කරකවපු වෙලාවේ.
පොඩ්ඩක් ඉන්න.
මේ මම.
අද රෑට ෆ්‍රී ද?
මේ අහන්න, එදා රෑ ගැන...
ඒක වැරදීමක්. ආයෙ නොවෙන දෙයක්.
මම ඔයාට ෆයිල්ස් දෙන්නම්. මගේ අදහස වෙනස් වුනා.
රෑ 8 වෙද්දි මගේ ගෙදරට එන්න.
ඔයා ස්ක්‍රීන් එකේ ඉන්නවට වඩා ලස්සනයි.
අපරාදේ. මම මේක වෙනකම් මග බලාගෙන හිටියේ.
ඔයා නම් මම කැමතිම ජාතියෙ කෙනෙක්, ලෝයර්.
ඔයා උසාවියට කලින් එන්න තිබුනේ.
එහෙනම් මට බලාපොරොත්තුවෙන් ඉන්න තිබුනා.
සොරි. මම දුර ඉඳන් තියෙන සම්බන්ධතා වලට කැමති නෑ.
හිරගෙදර මගේ ගෙදර ඉඳන් ගොඩක් දුර වැඩි නෙ.
මම සියෝල් පොලිසියට භාර දුන්න සාක්ෂි.
සියෝචෝ-ඩොන්ග් කඩේක ATM එක ගාව ඔයා ඉන්න වීඩියෝ එක...
කුඩු විකුණපු සල්ලි දාන ගමන්.
මේගුන් හොටෙල් එක ඉස්සරහා වතුර බටේ ගාව ඔයා ඉන්න වීඩියෝ එක,
හංගලා තිබ්බ මෙත් පැකට් පහක් ගන්න ගමන්.
මෙත් ග්‍රෑම් දෙකකුයි ගංජා ටිකකුයි ඔයාගෙ ප්ලේස් එකෙන් කලින් හම්බවුනා.
මම ෂුවර් ඔයා දන්නවා ඇති කොණ්ඩ ගස් වලින් කරන ටෙස්ට් එකෙන් එන්නෙ මොකක්ද කියලා.
ඉතින්?
ඒත් මම තාම පොලිසියට නොදුන්න එක දෙයක් තියෙනවා.
බලන් ගියාම ඔයා එන්ටර්ටේන්මන්ට් ඉන්ඩස්ට්‍රි එකේ ඩීලර් කෙනෙක් නෙ.
ඔයා ඒක බෙදන්න හරි ලොකුකම් පෙන්නලා තියෙනවා.
ඔයා දන්නවනේ පාවිච්චි කරන එකයි බෙදාහරින එකයි අතර දඬුවමේ වෙනස.
ඉතින්, ඔයාට මේකට හිලව් වෙන්න මොකක්ද ඕනෙ?
ඔයාට උදව් කරන්නෙ කවුද?
ජෝ යූ ජොන්ග් ව ඔයාට හම්බවුනේ කොහෙදිද?
එන්නකෝ. ඔයා මේ බොරුවක් කරන්නෙ.
මගේ අතේ හොඳම තුරුම්පු තියෙන්නේ.
හරි සිහියක් තියෙන කවුද කුණු ගොඩක් බදාගන්න ඒ වගේ හොඳ අතක් අතාරින්නෙ?
එහෙමද?
ඔයා ජෝ යූ ජොන්ග්ව හම්බුනේ කොහෙන්ද කියලා මිනිස්සු දැනගත්තොත්, ඔයාගේ සෙල්ලම ඉවරයි.
මොනවද මේ කියන්නේ? ඔයාට වැරදිලා.
ඒක තහවුරු කලාට ස්තූතියි.
මට ඒක ඔයාගෙන්ම අහගන්න ඕන උනේ, කාන්ග් ඉයුන් සොක්.
එහෙනම් ඒක නිකන් කටකතාවක් නෙවෙයි. රටම හොලවන ලිංගික අපචාරයක්.
ඔයා ඇත්තටම ඒක එළියට දාන්නද යන්නේ? දැන්මම?
ඇත්තම කිව්වොත්, මම ඒක එළියට දාලයි ඉවර.
මම පරදින පැත්තේ හිටියත් වැඩක් පටන් ගත්තොත් ඒක ඉවරයක් දකිනවා.
අනික මම කවදාවත් පැරදිලා නෑ.
බිස්නස් වැඩ එහෙම හොඳයි නේද? ඔව්, හොඳට කරගෙන යනවා, ස්තූතියි.
සාදරයෙන් පිළිගන්නවා.
අමුත්තන්ට වාඩි වෙන්න උදව් කරන්න. ආයුබෝවන්.
ගොඩ කාලෙකින් නේද හම්බුනේ.
ඔයාව දැක්ක එක සතුටක්. මටත් එහෙමයි. පස්සේ හම්බෙමු.
නීතිඥතුමිය.
මම පස්සේ ඇවිත් කතා කරන්නම්.
හරි.
ආයුබෝවන්.
ගොඩ කාලෙකින් දැක්කේ. හොඳින් ඉන්නවා නේද?
ආරංචිද? චෝයි මින් හ්යේට රස්සාවක් හම්බෙලා.
එයා ලබන මාසේ සෝල් ආවම මෙහේ එනවා කිව්වා.
ළමයි, සොන් මිගෙන් ලියුමක් ඇවිල්ලා. එයා විභාගේ පාස් වෙලා!
ෂා, නියමයිනේ. කවුද වයින් එවලා තියෙන්නේ?
මේක 2005 අවුරුද්දේ එකක්නේ.
මම හිතන්නේ ආදි ශිෂ්‍ය සංගමයෙන් වෙන්න ඇති. ඔව්. ඉස්කෝලෙන් එවලා තියෙන්නේ.
අනේ මන්දා, ඇත්තටම...
අවුරුදු දහයක් ඉක්මනට ගෙවිලා ගියා.
හැබැයි මට හිතෙන්නේ නෑ මට තව අවුරුදු දහයක් මේක කරන්න පුළුවන් වෙයි කියලා.
තව අවුරුදු දහයක් මේක කරගෙන යන්න නම් අපිට අම්මාගේ විදියට වැඩ කරන්න වෙනවා.
අපි 20 වෙනි සංවත්සරේට ජේජු යමුද? අපි තුන්දෙනා විතරක්?
පිස්සුද. අපි යන්න ඕන මාලදිවයිනට.
ගල්, මල්, කතුරු. ගල්, මල්, කතුරු.
ආරම්භක කතාව පවත්වන්න වෙන්නේ යූන් රා යොන්ග්ට තමයි.
සිරාවටම? මම ලේසික් සර්ජරි එක කරගත්තා. මම කැමරා එළියට ආස නෑ.
මම පාටි එකට යනවා. ඔයාලා දෙන්නා ටිකකින් එන්න.
මොනවද මේ කරන්නේ?
තනියම මාරු වෙන්න නේද හදන්නේ?
මම යන්නේ අපේ තෑග්ග ගන්න. අපේ දස වෙනි සංවත්සරේ තෑග්ග.
තෑග්ගක්? ජුන් හ්යොක් දෙන්නම් කියපු ෆයිල් ටික.
අපිට ඇපීල් එක දිනන්න පුළුවන්.
මම ඔයාට කෝල් කරන්නම්.
මොකක්? හ්වාන්ග් හ්යුන් ජින්.
මොකක්ද?
මෝඩ වැඩ කරන්න එපා.
මොකක්ද ඔයාගේ තියෙන ප්‍රශ්නේ? මම කිව්වනේ මම යන්නේ ෆයිල් ටික ගන්න කියලා.
ලොකු මැඩම්ව සතුටින් තියන්න බලන්න.
එතන වැඩ ටික හොඳට බලාගන්න, හරිද? දෙවියනේ.
අම්මේ? බෙක් මහත්මයා, ඇවිත් කතා කරන්න.
මේ මගේ දුව.
ඔයා දන්නවනේ මේ කවුද කියලා නේද? අයිටී ක්ෂේත්‍රය හොලවන කෙනා.
ද ප්‍රයිම් එකේ ප්‍රධාන විධායක බෙක් තේ ජූ.
හමුවීම සතුටක්. මම බෙක් තේ ජූ. මම කාන්ග් ෂින් ජේ.
ඇයි ඔයා මෙයාව අනිත් අයට අඳුන්වලා දෙන්නේ නැත්තේ? ගිහින් කතාබහ කරන්නකෝ.
එතකොට ඔයා තනිකඩයිද?
ඔයාගේ අම්මා ඔයා ගැනත් කිව්වේ ඒකමයි.
වෙලාවටමයි, මෙන්න ඔයා හම්බෙන්න ඕන කෙනෙක් ඉන්නවා.
ආවට ස්තූතියි. අනිවාර්යයෙන්ම එනවනේ.
මම අඳුන්වලා දෙන්නම්.
මේ ද ප්‍රයිම් එකේ සීඊඕ බෙක් තේ ජූ.
මේ මගේ කලින් සැමියා.
මම හන් ස්‍යුන්ග් හුන්.
බෙක් තේ ජූ. හමුවීම සතුටක්.
ඔයා හොඳින් හිටියා කියලා හිතනවා?
මම ඉක්මනට එන්නම්. ඔයාලා යන්න.
ඊළඟට ඉන්නේ...
අන්න. එයා ඉන්නවා.
අර එතන ඉන්නේ මගේ ඊට කලින් හිටපු සැමියා. හන්ජේ ගෲප් එකේ දෙවෙනි පුතා.
මම එයාව එක්කන් එන්නද?
මම හිතන්නේ ඔයාගේ ඊටත් කලින් හිටපු සැමියට එන්න බැරි වෙලා වගේ?
ඇත්තටම මම දැනට දික්කසාද වෙලා තියෙන්නේ දෙපාරයි.
හැබැයි මගේ අම්මා නම් බලන් ඉන්නේ මම තුන්වෙනි පාරටත් හැට් ට්‍රික් එකක් කරයි කියලා.
බෙක් මහත්මයා,
මට ඔයාට කෙනෙක්ව මුණගස්වන්න ඕන. අපි එතනට යමුද?
අනිවාර්යයෙන්ම. ඔයාලගේ දස වෙනි සංවත්සරයට සුබ පැතුම්.
එහෙනම් පස්සේ හම්බෙමු.
මේ පැත්තෙන් එන්න.
මේක ඔයාගේ කලින් සැමියන්ගේ එකතුවක් වෙයි කියලා මම හීනෙකින්වත් හිතුවේ නෑ.
අද වගේ දවසක මම කොහොමද එයාලට ආරාධනා නොකර ඉන්නේ?
එල් ඇන්ඩ් ජේ ඉතිහාසයේ ලොකුම දායකත්වය ලබා දුන්නේ එයාලා.
මගේ පලවෙනි කසාදේ සිද්ද උනේ නැත්නම්, එල් ඇන්ඩ් ජේ කියලා එකක් හැදෙන්නෙවත් නෑ.
දෙවෙනි එක නොවුණා නම්,
ඔයා මට සල්ලි දෙන එක නවත්තලා ගොඩක් කල්, දන්නවනේ.
මම තුන්වෙනි පාරට නම් බඳින්නේ නෑ අම්මේ.
ඒ නිසා බොරුවට මහන්සි වෙන්න එපා.
ජුන් හ්යොක්, මම ආවා.
මම ඇතුලට එනවා.
ශික්.
ලී ජුන් හ්යොක්.
මුලින්ම, පහුගිය අවුරුදු දහය පුරාවටම ඔයාලා දුන්න සහයෝගයට මම ස්තූතිවන්ත වෙනවා.
අද මෙතන ඉන්න ඔයාලා හැමෝගෙම උදව් නැතිව,
අපිට මේ අවුරුදු දහය පහුකරගන්න ලැබෙන්නේ නෑ.
ඒ වගේම, හැමදාම මගේ ළඟින් හිටපු කෙනෙක්ට මම විශේෂයෙන් ස්තූති කරන්න කැමතියි.
හේයිල් එකේ සභාපති සොන්ග් තේ ඉම් මැතිණියට අපි අත්පොලසන් නාදයක් දෙමු.
ස්තූතියි.
අපිට පයින් ගහන්න බැරි වුනාම, අපි අත මිට මොළවලා ගැහුවා.
හුක් එක වදින්නේ නැති වුනාම, අපි ජැබ් එක ගැහුවා.
ඒකත් හරියන්නේ නැති වුනාම, අපිට වෙන කරන්න දෙයක් තිබ්බද?
පහුගිය අවුරුදු දහයම අපි කට්ට කාලා සටන් කළා.
හැබැයි දැන්, අවුරුදු දහයකට පස්සේ, අපිට හයියෙන් පහර දෙන්න පුළුවන්කම තියෙනවා.
අපි දැන් ඉන්නේ අන්න ඒ වගේ ලෝකෙක.
ලෝකය යහපත් තැනක් කරන්න අපි පොඩි හරි දෙයක් කළා නම්,
ඊළඟ දශකය වගේම ඊට පස්සෙත්,
අපි සතුටින් ඒ සටන දිගටම ගෙනියනවා.
දුර්වල සහ සාධාරණ මිනිස්සුන්ගේ පැත්තේ ඉඳගෙන.
අපි හැමෝම වීදුරු ඔසවමුද?
එල් ඇන්ඩ් ජේ වෙනුවෙන්! එල් ඇන්ඩ් ජේ වෙනුවෙන්!
මම කෙනෙක්ව මැරුවා.
ජුන් හ්යොක්.
ලී ජුන් හ්යොක්!
ඔයා කියන්නේ ඔයා ලිංගික අතවර නඩුවක සැකකරුවෙක් කියලද?
ඔයා සාක්ෂි මෙතනට ගෙනාවද? ඔයාට පිස්සුද?
දැන් වෙන්න තියෙන දේ වෙලා ඉවරයි. දැන් බලන්න ඕන මේකෙන් බේරෙන්නේ කොහොමද කියලා.
ඒක මෙට්ටේ හිරවෙලා තිබුනේ. අපිට එකයි හම්බුනේ.
මමයි කළේ! මමයි එයාව මැරුවේ! ජෝ යූ ජොන්ග්.
ළඟට එන්න එපා! ඔයා ඇයි මේම කරන්නේ...
මම කොහොම හරි හොයාගන්නවා.
💜💜සිංහල පරිවර්තනය : සුලෝචනා ජයකොඩි💜💜